नई दिल्ली: सुप्रीम कोर्ट ने दिल्ली और इससे लगे क्षेत्र में पटाखों की बिक्री पर रोक लगाने संबंधी नौ अक्टूबर के अपने फैसले को बदलने से इनकार कर दिया है। इसके साथी ही कोर्ट ने इस आदेश को सांप्रदायिक रंग दिए जाने पर नाखुशी जाहिर की है। न्यायमूर्ति ए.के. सीकरी ने कहा कि हम यह सुनकर बेहद दुखी हैं कि कुछ लोग हमारे आदेश को सांप्रदायिक रंग दे रहे हैं। कोई भी जो मुझे जानता है उसे पता है कि इन मामलों में मैं बहुत धार्मिक व्यक्ति हूं।